Erba' players biss 'laħqu' l-aħħar kampjonat ta' Liverpool Skond statistika kurjuża li ħarġet fil-media Ingliża, kien hemm biss erba' players li jiffurmaw parti mill-iskwadra preżenti ta' Liverpool li twieldu qabel is-sena 1990, meta r-Reds ħadu l-aħħar darba l-kampjonat. Fil-fatt Andy Lonergan (1983), James Milner (1984), Adrian (1987) u Adam Lallana (1988) kollha laħqu dan l-avveniment storiku għalkemm kienu għadhom żgħar. Mill-banda l-oħra tliet players oħra kienu għadhom kemm twieldu wara dan is-suċċess u dawn huma Dejan Lovren, Jordan Henderson u Georginio Wijnaldum. Dan is-suċċess kien prova ċara li l-politika li mexa magħha l-club minn Merseyside tat il-frott mixtieq meta kien hemm diversi players taħt it-30 sena li rnexxew mhux ftit ma' dan il-club.